《拟王渔洋三国小乐府 其四 坐谈客》
清代·章钟祜

貌雅心多疑，名士只如此。举国授他人，刘琮真肖子。

作者简介：字绍庭，型子。光绪已丑恩科举人。邑志附见其父型文苑传后。龙砂诗存：先生少禀家学，文名籍甚。工制艺，兼长律赋近体诗。岁科试辄居高等。八应南北乡闱，屡荐不售。益自刻励，所著时文稿厚尺许。至已丑领乡荐，已得肝郁之疾。庚寅公车报罢，应吉水华大令之聘，橐笔游江右，逾年殁于宾馆，士林惜之。